CELEX: 32020R0030
Language: hr
Date: 2020-01-14 00:00:00
Title: Provedbena uredba Komisije (EU) 2020/30 оd 14. siječnja 2020. o izmjeni Provedbene uredbe (EU) br. 404/2011 u pogledu detaljnih pravila o izravnoj elektroničkoj razmjeni informacija donesenih u okviru pravila zajedničke ribarstvene politike

15.1.2020   
               
               
                  HR
               
               
                  Službeni list Europske unije
               
               
                  L 9/3
               
            
         PROVEDBENA UREDBA KOMISIJE (EU) 2020/30
         оd 14. siječnja 2020.
         o izmjeni Provedbene uredbe (EU) br. 404/2011 u pogledu detaljnih pravila o izravnoj elektroničkoj razmjeni informacija donesenih u okviru pravila zajedničke ribarstvene politike
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 1224/2009 od 20. studenoga 2009. o uspostavi sustava kontrole Unije za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (1) a posebno njezine članke 71., 76. i 111.,
         budući da:
         
                     (1)
                  
                  
                     Pravila kojima se uređuje razmjena podataka u elektroničkom obliku među državama članicama te između država članica i Komisije ili tijela koje je ona odredila utvrđena su Uredbom (EZ) br. 1224/2009 („Uredba o kontroli”). Članci 71., 76. i 83. te uredbe izričito se odnose na razmjenu izvješća o inspekcijskom pregledu i izvješća o nadzoru.
                  
               
                     (2)
                  
                  
                     Komisija je razvila novi format za slanje podataka iz izvješća o inspekcijskom pregledu i izvješća o nadzoru koji bi trebalo upotrebljavati za sve elektroničke razmjene podataka iz članaka 71., 76. i 83. Uredbe o kontroli.
                  
               
                     (3)
                  
                  
                     U glavi IX. poglavlju I.a Provedbene uredbe Komisije (EU) br. 404/2011 (2) utvrđena su pravila kojima se uređuje razmjena podataka među državama članicama te između država članica i Komisije ili tijela koje je ona odredila. Ta je pravila potrebno izmijeniti radi prilagodbe novom formatu koji je Komisija razvila za podatke o inspekcijskom pregledu i o nadzoru te kako bi se uzele u obzir nove tehnologije i međunarodne norme.
                  
               
                     (4)
                  
                  
                     Budući da je Uredba Vijeća (EZ) br. 1006/2008 (3) stavljena izvan snage Uredbom (EU) 2017/2403 Europskog parlamenta i Vijeća (4), trebalo bi izbrisati upućivanja na tu uredbu iz glave IX. poglavlja I.a Provedbene uredbe (EU) br. 404/2011.
                  
               
                     (5)
                  
                  
                     Provedbenu uredbu (EU) br. 404/2011 trebalo bi stoga na odgovarajući način izmijeniti.
                  
               
                     (6)
                  
                  
                     Mjere predviđene u ovoj Uredbi u skladu su s mišljenjem Odbora za ribarstvo i akvakulturu,
                  
               DONIJELA JE OVU UREDBU:
         
            Članak 1.
            Izmjene Provedbene uredbe (EU) br. 404/2011
            Provedbena uredba (EU) br. 404/2011 mijenja se kako slijedi:
            
                        (a)
                     
                     
                        članak 146.a zamjenjuje se sljedećim:
                        
                           „Članak 146.a
                           Ovim se poglavljem utvrđuju detaljna pravila za razmjenu podataka iz članaka 111. i 116. Uredbe o kontroli, razmjenu podataka iz izvješća o inspekcijskom pregledu i izvješća o nadzoru iz članaka 71., 76. i 83. Uredbe o kontroli, kao i za slanje obavijesti o podacima o ulovu iz članka 33. stavaka 2. i 4. Uredbe o kontroli.”;
                        
                     
                  
                        (b)
                     
                     
                        U članku 146.i stavak 1. zamjenjuje se sljedećim:
                        
                           „1.   Države članice koje su države zastave upotrebljavaju XML definiciju sustava na temelju norme UN/CEFACT P1000 – 12 kao format za slanje Komisiji ukupnih podataka o ulovu iz članka 33. stavaka 2. i 4. Uredbe o kontroli.”;
                        
                     
                  
                        (c)
                     
                     
                        u članku 146.i stavak 3. zamjenjuje se sljedećim:
                        
                           „3.   Količine iz izvješća o ulovu temelje se na iskrcanim količinama. Ako ulovi još nisu iskrcani dostavlja se izvješće o procjeni ulova s naznakom „zadržan na plovilu”. Ispravak s točnom masom i mjestom iskrcaja šalje se prije 15. u mjesecu nakon iskrcaja.”;
                        
                     
                  
                        (d)
                     
                     
                        u članku 146.j stavak 1. zamjenjuje se sljedećim:
                        
                           „1.   Komisija u dogovoru s državama članicama odlučuje o izmjenama XML formata i provedbenih dokumenata koji se trebaju upotrebljavati za sve elektroničke razmjene podataka među državama članicama te između država članica, Komisije ili tijela koje je ona odredila, uključujući izmjene koje proizlaze iz članaka 146.f, 146.g i 146.h i 146.k.”;
                        
                     
                  
                        (e)
                     
                     
                        dodaje se sljedeći članak 146.k:
                        
                           „Članak 146.k
                           Razmjena podataka povezanih s inspekcijskim pregledom i s nadzorom
                           
                              1.   Format koji se upotrebljava za razmjenu podataka iz izvješća o inspekcijskom pregledu i izvješća o nadzoru iz članaka 71., 76. i 83. Uredbe o kontroli među državama članicama te između država članica i Komisije ili tijela koje je ona odredila, jest domena inspekcijskog pregleda i nadzora u XML definiciji sustava na temelju norme UN/CEFACT P1000 – 8.
                           
                           
                              2.   Od datuma utvrđenog u dogovoru s državama članica u skladu s člankom 146.j stavkom 2. sustavi država članica osposobljeni su za slanje poruka o inspekcijskom pregledu i o nadzoru te za odgovaranje na zahtjeve za slanje podataka o inspekcijskom pregledu i o nadzoru u formatu domena inspekcijskog pregleda i nadzora u XML definiciji sustava na temelju norme UN/CEFACT P1000 – 8.”;
                           
                        
                     
                  
                        (f)
                     
                     
                        u Prilogu XII., ispod „P1000 – 7; Domena pozicije plovila” dodaje se sljedeći redak:
                     
                  „P1000 – 8; Domena inspekcijskog pregleda i nadzora”.
         
         
            Članak 2.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 14. siječnja 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 343, 22.12.2009., str. 1.
         
            (2)  Provedbena uredba Komisije (EU) br. 404/2011 od 8. travnja 2011. o detaljnim pravilima za provedbu Uredbe Vijeća (EZ) br. 1224/2009 o uspostavi sustava kontrole Zajednice za osiguranje sukladnosti s pravilima zajedničke ribarstvene politike (SL L 112, 30.4.2011., str. 1.).
         
            (3)  Uredba Vijeća (EZ) br. 1006/2008 od 29. rujna 2008. o odobravanju ribolovnih aktivnosti koje ribarska plovila Zajednice obavljaju izvan voda Zajednice i o pristupu plovila trećih zemalja vodama Zajednice, te o izmjeni Uredbe (EEZ) br. 2847/93 i (EZ) br. 1627/94 i stavljanju izvan snage Uredbe (EZ) br. 3317/94 (SL L 286, 29.10.2008., str. 33.).
         
            (4)  Uredba (EU) 2017/2403 Europskog parlamenta i Vijeća od 12. prosinca 2017. o održivom upravljanju vanjskim ribarskim flotama i stavljanju izvan snage Uredbe Vijeća (EZ) br. 1006/2008 (SL L 347, 28.12.2017., str. 81.).